Ego Odo, dux Burgundię, presentibus et futuris notifico quod ego Deo et Beatę Marię Alberipę et fratribus ejusdem loci dedi, pro remedio animę meę et antecessorum meorum, octo minas bladi in censa Rovreii annuatim reddendas, quarum medietas est frumenti et altera est avenę. Et si dicta censa defecerit, ejusdem Rovreii quicumque ibi meos proprios redditus recipiet, predictum bladium reddere teneatur; preterea sciendum est quod concessa elemosina jam dictis fratribus ad festum sancti Remigii benigne reddi constituitur. Actum est hoc anno ab incarnatione Domini M°CC° nono.